Γιώργος Βόβορας

Ο Γιώργος Βόβορας (Αθήνα, 18 Ιανουαρίου 1977), είναι Έλληνας επαγγελματίας προπονητής καλαθοσφαίρισης. 

 Προπονητική σταδιοδρομία 
Ο Βόβορας ήταν ο προπονητής του ΟΦΗ στη Β' Εθνική, από το 2008 έως το 2009. Ήταν βοηθός προπονητή στο Περιστέρι, από το 2010 έως το 2011. Έπειτα, έγινε βοηθός προπονητή στον Παναθηναϊκό, από το 2012 έως το 2014. 

Στη συνέχεια, εργάστηκε ως βοηθός προπονητής στην Ούνικς Καζάν της VTB Λίγκα, κατά τη διάρκεια της σεζόν 2014–15. Ακολούθως, ήταν ο προπονητής του ΑΠΟΕΛ, κατά τη διάρκεια της σεζόν 2015-16. Με το ΑΠΟΕΛ, κέρδισε το Κύπελλο Κύπρου του 2016. 

Στη συνέχεια επέστρεψε στον Παναθηναϊκό, ως βοηθός προπονητή, τον Μάιο του 2016. Ο Βόβορας έγινε ο προσωρινός προπονητής του Παναθηναϊκού τον Οκτώβριο του 2016,VOVORAS, GEORGIOS PANATHINAIKOS Career Record EuroLeague. αφού ο προπονητής του συλλόγου, Αργύρης Πεδουλάκης, παραιτήθηκε από τη θέση του.Pedoulakis resigns as Panathinaikos coach. Ο Βόβορας υπηρέτησε ως προσωρινός προπονητής του Παναθηναϊκού, έως ότου ο σύλλογος υπέγραψε τον Τσάβι Πασκουάλ ως νέο μόνιμο προπονητή της ομάδας.Panathinaikos tabs Xavi Pascual as new bench boss. 

Ήταν ο προσωρινός προπονητής του Παναθηναϊκού το 2018, αφού ο Πασκουάλ αντικαταστάθηκεPanathinaikos ends Pascual era on bench. από τον Ρικ Πιτίνο.Panathinaikos hires Hall of Famer Pitino as head coach. Ο Βόβορας εργάστηκε ως προσωρινός προπονητής του συλλόγου έως ότου ο Πιτίνο μπόρεσε να ενταχθεί στον σύλλογο. 

Στις 17 Ιουνίου 2020, ο Βόβορας ανακοινώθηκε επίσημα ως νέος προπονητής του Παναθηναϊκού για τη σεζόν 2020-21. Στις 4 Ιανουαρίου 2021, αποτέλεσε παρελθόν από τους πράσινους μετά τα αρνητικά αποτελέσματα της ομάδας σε Ευρωλίγκα και Ελληνικό Πρωτάθλημα.

Στις 18 Νοεμβρίου 2021, ανέλαβε επίσημα την τεχνική ηγεσία της Ουγγρικής Ντεμπρετσέν. Στις 7 Φεβρουαρίου 2022, ανακοινώθηκε η λύση της συνεργασίας του με την ομάδα. Σε 11 παιχνίδια υπό τις οδηγίες του, η Ντεμπρετσένι μέτρησε έξι νίκες και πέντε ήττες.

Στις 14 Απριλίου 2022, επέστρεψε επίσημα στον Παναθηναϊκό, αναλαμβάνοντας την ομάδα μέχρι το τέλος της σεζόν 2021-22. Μετά το πέρας της σεζόν, συνέχισε στον πάγκο της ομάδας αλλά με την θέση του βοηθού προπονητή του Ντέγιαν Ράντονιτς. Τον Φεβρουάριο του 2023, αποτέλεσε παρελθόν όπως και όλο το τεχνικό επιτελείο της ομάδας, μετά την αποτυχημένη σεζόν σε εμφανίσεις και αποτελέσματα.

Στις 23 Φεβρουαρίου 2024, ο Βόβορας υπέγραψε συμβόλαιο με την λιθουανική Νεπτούνας Κλάιπεντα μέχρι το τέλος της σεζόν 2024–25. Στις 16 Φεβρουαρίου 2025, οδήγησε τη Νεπτούνας μέχρι τον τελικό του Κυπέλλου Λιθουανίας, σε μια ιστορική στιγμή για το σύλλογο, καθώς βρέθηκε για πρώτη φορά στον τελικό της διοργάνωσης, ηττήθηκε ωστόσο από την Ζαλγκίρις 91-89. Στις 3 Απριλίου 2025, η λιθουανική ομάδα ανακοίνωσε τη λύση της συνεργασίας της με τον Έλληνα τεχνικό. 

 Τίτλοι 

 Συλλογικοί 

 Ως πρώτος προπονητής 

 ΑΠΟΕΛ 

 Κύπελλο Κύπρου: (2016)

 Ως βοηθός προπονητή 

 Παναθηναϊκός 

 6x Πρωταθλήματα Ελλάδος: (2013, 2014, 2017, 2018, 2019, 2020)
 4x Κύπελλα Ελλάδας: (2013, 2014, 2017, 2019)

 Παραπομπές 

 Εξωτερικοί σύνδεσμοι 
 Προφίλ προπονητών της EuroLeague 
 Προφίλ προπονητών του Παναθηναϊκού 

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης ΟΦΗ
Κατηγορία:Προπονητές καλαθοσφαίρισης ΑΠΟΕΛ
Κατηγορία:Έλληνες προπονητές καλαθοσφαίρισης στο εξωτερικό
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Νεπτούνας Κλάιπεντα